Μετονομασία του Τμήματος Χωροταξίας και Περιφερειακής Ανάπτυξης του Πανεπιστημίου Θεσσαλίας και επαγγελματική κατοχύρωση των πτυχιούχων.Μετονομασία Το Τμήμα Χωροταξίας και Περιφερειακής Ανάπτυξης της Σχολής Τεχνολογικών Επιστημών του Πανεπιστημίου Θεσσαλίας μετονομάζεται σε Τμήμα Μηχανικών Χωροταξίας και Περιφερειακής Ανάπτυξης Ο πτυχιούχος του Τμήματος Μηχανικών Χωροταξίας και Περιφερειακής Ανάπτυξης ο οποίος ορίζεται ως «Διπλωματούχος Μηχανικός Χωροτάκτης και Περιφερειολόγος» έχει την δυνατότητα επαγγελματικής ενασχόλησης στις εξής ιδίως δραστηριότητες: Εκπόνηση χωροταξικών, πολεοδομικών, ρυθμιστικών και συγκοινωνιακών μελετών Μελετών χωροθετησης επιχειρήσεων και παραγωγικών μονάδων Δομή και χωρική οργάνωση δικτύων υποδομής, μεταφορών και υπηρεσιών Χρονικός και τεχνοοικονομικός προγραμματισμός έργων Εκπόνηση μελετών τοπικής και περιφερειακής ανάπτυξης Διαχείριση και αξιολόγηση αναπτυξιακών προγραμμάτων Τεχνοοικονομικές μελέτες σκοπιμότητας Διαχείριση φυσικών πόρων και εκπόνηση μελετών περιβαλλοντικής προστασίας και περιβαλλοντικών επιπτώσεων Οργάνωση και διαχείριση γεωγραφικών πληροφοριών και εφαρμογή μεθόδων τηλεπισκόπησης και γεωγραφικών συστημάτων πληροφοριών και Πάσης φύσεως κοινωνικοοικονομικές μελέτες και έρευνες αστικής γεωγραφίας και περιφερειακής ανάλυσης Ο Διπλωματούχος Μηχανικός Χωροτάκτης και Περιφερειολόγος έχει την δυνατότητα εγγραφής του στο Μητρώο Εργοληπτικών Επιχειρήσεων, στο Μητρώο Εμπειρίας Κατασκευαστών καθώς και στα μητρώα μελετητών και μελετητικών γραφείων της Γνωμοδοτικής Επιτροπής Μελετών για τα αντίστοιχα έργα και μελέτες. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος διατάγματος.